Trini Kwan

Trini Kwan on kuvitteellinen henkilö Power Rangers -universumissa, joka oli mukana Mighty Morphin Power Rangersin ensimmäisellä ja osittain toisella tuotantokaudella. Hän oli ensimmäinen keltaista asua käyttänyt Power Ranger. Häntä näytteli amerikanvietnamilainen näyttelijä Thuy Trang. 

Hahmon historia
Mighty Morphin Power Rangers
Kun viisas ja hyväntahtoinen tietäjä Zordon havaitsi vuosituhansia sitten vangitsemansa avaruusnoita Rita Repulsan karanneen hän valitsi Trinin yhdessä Jason Lee Scottin, Zack Taylorin, Billy Cranstonin ja Kimberly Hartin kanssa suojelemaan maailmaa. Zordon antoi viisikolle voimakolikot, joiden avulla he pystyivät muuttumaan Power Rangereiksi. Zordon antoi heille myös Dinozordit, jotka yhdistämällä he pystyivät muodostamaan Megazordin ja taistelemaan sen avulla Ritan suurentamia hirviöitä vastaan. Trini valittiin myötätuntonsa, nokkeluutensa ja taistelutaitojensa perusteella Keltaiseksi Power Rangeriksi ja sai ohjattavakseen Sapelihammastiikeri Dinozordin. Mighty Morphin Power Rangers: 1. tuotantokausi; "Day of the Dumpster" Hänellä oli aseinaan kaksi voimatikariaMighty Morphin Power Rangers: 1. tuotantokausi; "Teamwork". Toisella tuotantokaudella, kun rangerit siirtyivät käyttämään Thunderzordeja Dinozordien sijasta sai Trini uudeksi zordikseen Griffin ThunderzordinMighty Morphin Power Rangers: 2. tuotantokausi; "The Mutiny II". 

Ensimmäisen kerran Trini nähtiin Mighty Morphin Power Rangersin ensimmäisessä jaksossa tekemässä kata-harjoittelua. Trini oli hyvin taitava kungfussa. Hän oppi myöhemmin taistelutekniikan, jossa imitoitiin rukoilijasirkan liikkeitäMighty Morphin Power Rangers: 1. tuotantokausi; "Plague of the Mantis". Trinin taistelutekniikka sisälsi salamannopeita liikkeitä ja voimakkaita korkeita potkuja. Hän pyrki voittamaan vihollisensa mahdollisimman vähäisellä voimankäytöllä. Trini oli yksi älykkäimmistä ryhmän jäsenistä ja hän joutui usein kääntämään Billyn teknologiapuheita muille rangereille. 

Trini oli yleensä kohtelias, rauhallinen ja lämmin. Hän oli tunnettu omistautumisestaan maailman pelastamisessa ja toisten suojelemisessa. Trini oli myös luonnonsuojelijaMighty Morphin Power Rangers: 1. tuotantokausi; "Clean-up Club". Hänellä oli vahva käsitys kunniasta. Hän oli valmis ponnistelemaan ja asettamaan itsensä vaaroille alttiiksi läheistensä puolesta. Trini keräsi myös nukkejaMighty Morphin Power Rangers: 1. tuotantokausi; "For Whom the Bell Trolls". Toisella tuotantokaudella Trini oli ihastunut Richieen, joka oli uusi oppilas hänen koulussaanMighty Morphin Power Rangers: 2. tuotantokausi; "The Beetle Invasion". Aluksi he molemmat olivat liian hermostuneita puhumaan toisilleen. Lopulta Richie sai kuitenkin kysyttyä Triniä opiskelemaan kanssaanMighty Morphin Power Rangers: 2. tuotantokausi; "Two for One". 

Trinin vanhemmat nähtiin ensimmäisellä tuotantokaudella Angel Groven lukion vanhempainillassaMighty Morphin Power Rangers: 1. tuotantokausi; "Return of an Old Friend I-II". Hänellä tiedetään olleen myös ainakin serkku Sylvia, jonka kanssa rangerit kävivät huvipuistossaMighty Morphin Power Rangers: 1. tuotantokausi; "No Clowning Around" ja tiedettä harrastava setä Howard, joka oli myös taistelulajien taitajaMighty Morphin Power Rangers: 1. tuotantokausi; "Dark Warrior". 

Kun Thuy Trang (Trini), Austin St. John (Jason) ja Walter Jones (Zack) jättivät sarjan toisen tuotantokauden puolivälissä sopimuskiistojen takia heidän hahmonsa kirjoitettiin ulos sarjasta. Trini, Jason ja Zack valittiin osallistumaan Sveitsissä järjestettävään maailmanrauhankokoukseen ja heidän voimansa siirrettiin kolmelle uudelle teinille. Trinin voimat siirrettiin Aisha CampbellilleMighty Morphin Power Rangers: 2. tuotantokausi; "Power Transfer I-II". Ei tiedetä mitä Trini teki maailmanrauhankokouksen jälkeen, vaikka Jason palasi myöhemmin sarjassa Power Rangers Zeo, elokuvassa Power Rangers turbovaihteella ja sarjan kymmenvuotista taivalta juhlineessa Power Rangers Wild Forcen jaksossa "Forever Red". 

Lähteet

Aiheesta muualla
 powerrangers.com 
 Trini Kwan rangercentral.comissa 

Luokka:Power Rangersin hahmot
Luokka:Mighty Morphin Power Rangers
Luokka:Kuvitteelliset kamppailulajien harrastajat
Luokka:Televisiohahmot